projecte-aina/catalan_government_crawling huggingface dataset:
El centre de Lleida de l'INEFC organitza periòdicament conferències o taules rodones amb exalumnes del centre (Cafè & Esport) o professionals externs (Master Class) del sector professional de l'activitat física i l'esport.
El principal objectiu d'aquesta activitat és donar a conèixer experiències professionals que ampliïn els coneixements aplicats a l'alumnat i facilitin la inserció laboral dels futurs graduats/des i titulats/des dels màsters.
Així doncs, ponents de prestigi en els seus sectors professionals comparteixen els seus coneixements, mostren el seu itinerari professional i apropen el futur laboral a l'estudiantat participant.
Ambdós tipus d'activitats es duen a terme fora de l'horari lectiu.
Poden estar vinculades a algunes matèries, però més enllà de cap assignatura concreta mostren la interdisciplinarietat necessària en l'exercici professional.
Així doncs el coneixement aplicat que aporten transcendeix l'estructura acadèmica i mostren l'aplicabilitat dels diferents continguts que s'imparteixen en els graus i màsters que s'ofereixen al centre de Lleida de l'INEFC.
El títol de grau en Ciències de l'Activitat i de l'Esport s'organitza en:
A part d'aquestes matèries l'alumnat també haurà d'efectuar obligatòriament:
Arrel de la modificació de les competències específiques recollides a la Resolució 12774 de 18 de setembre de 2018 de la Secretaria General d'Universitats s'ha proposat i posteriorment aprovat la denominació de les assignatures de la matèria obligatòria de Fonaments dels esports.
A continuació podeu trobar la denominació de l'assignatura actual i la modificació:
Aprovat per la Comissió Específica de Ciències de la Salud de la Comissió d'avaluació de la Qualitat, el dia 18 de maig del 2020.
El grau en Ciències de l'Activitat Física i de l'Esport organitzarà els seus 240 ECTS d'acord amb les matèries següents:
Amb una càrrega creditícia total de 60 ECTS.
Les matèries bàsiques del títol de grau en Ciències de l'Activitat Física i de l'Esport seran:
Amb una càrrega creditícia total de 150 ECTS.
Les matèries obligatòries del títol de grau en Ciències de l'Activitat Física i de l'Esport seran:
Les matèries optatives del títol de grau en Ciències de l'Activitat Física i de l'Esport seran determinades de forma diferenciada per cada centre de l'INEFC (Barcelona i Lleida).
Amb una càrrega creditícia total de 6 ECTS.
De forma general el pla de estudis no proposa requisits de matricula entre les seves diferents assignatures.
Ara bé cal tenir en compte que les assignatures bàsiques i obligatòries que siguin no superades s'han de tornar a matricular en el següent curs de forma obligatòria.
Pel que fa a la matricula del treball final de grau l'alumnat ha de haver superat 168 crèdits d'assignatures bàsiques i obligatòries (exceptuant les pràctiques externes).
D'altra banda també cal matricular-se de totes les assignatures pendents.
En relació a les Pràctiques externes l'alumnat pot matricular les pràctiques externes sense matricular-se del TFG
Finalment, el Grau en Ciències de l'Activitat Física i de l'Esport no disposa d'itineraris ni mencions.
El Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, indica que tots els ensenyaments oficials de grau han de contemplar unes pràctiques externes.
Les pràctiques acadèmiques externes són una activitat docent regulada i oficial que té com a funció fonamental contribuir a la formació integral de l'estudiantat.
Tenen una càrrega lectiva de 12 crèdits ECTS.
A través del desenvolupament d'un programa de treball acadèmic en una empresa o institució, l'estudiant aplica els coneixements i les competències adquirides en el decurs de la carrera en un àmbit professional proper als objectius formatius del títol de grau o màster respectiu.
Les directrius generals que regulen les pràctiques acadèmiques externes dels estudiants universitaris es poden trobar en el Reial decret 592/2014, d'11 de juliol.
Així com la Normativa de les Pràctiques externes de la UdL aprovada en Consell de Govern el 26 de Novembre de 2014.
Certificació Negativa del Registre Central de Delinqüents Sexuals
Quan la pràctica es desenvolupi en una entitat directament vinculada amb menors, o quan l'objecte de la pràctica comporti una activitat continuada amb menors, es requerirà disposar prèviament a la seva realització de la Certificació Negativa del Registre Central de Delinqüents Sexuals de l'estudiant.
El Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, indica que tots els ensenyaments oficials de grau han de concloure amb l'elaboració i defensa d'un treball de fi de grau (TFG), el qual ha de formar part del pla d'estudis.
En el grau en Ciències de l'Activitat Física i l'Esport té 6 ECTS, aquest treball forma part del mòdul corresponent a la formació professionalitzadora integrada i s'ha de fer en l'últim curs i ha de ser un treball, autònom i individual, que cada estudiant fa sota l'orientació d'un tutor o tutora, que actua com a persona dinamitzadora i facilitadora del procés d'aprenentatge.
Aquest treball permet a l'alumnat mostrar de forma integrada els continguts formatius rebuts i les competències adquirides associades al títol de grau.
Els continguts de cada TFG poden correspondre a algun d'aquests tipus de treball:
Altres treballs que correspondran a l'oferta específica d'un Departament o del mateix estudiant, no ajustada a les modalitats anteriors.
La figura d'ECE del centre és un mitjà de formació que l'INEFC Lleida posa a disposició del seu estudiantat de grau i postgrau.
La condició d'ECE té com a finalitat principal la continuació de la formació acadèmica i professional mitjançant la participació en activitats institucionals de l'INEFC.
Entre les tasques que poden assumir els ECE queden expressament excloses totes les activitats docents.
L'estudiantat ECE no té dret a remuneració o salari per part de l'INEFC.
L'estudiantat ECE pot col·laborar en la participació de tasques d'organització (planificació, logística, comunicació), desenvolupament i avaluació d'esdeveniments institucionals organitzats per l'INEFC Lleida o d'altres en les quals el centre participi com a col·laborador institucional.
Per a més informació, contacteu amb Trini Márquez [EMAIL]
Programa de la Unió Europea per a pràctiques a institucions o empreses situades a qualsevol dels 33 països participants en el programa (28 països membres de la UE més Noruega, Liechtenstein, Islàndia, Turquia i Macedònia).
Presentar la documentació següent:
· Omplir el formulari de sol·licitud: http://www.ub.edu/uri/estudiantsUB/erasmus.htm, signar-lo i presentar-lo al registre de l'INEFC.
· Acreditació del nivell de coneixement de l'idioma.
Es valorarà la similitud de plans d'estudis amb la universitat de destinació.
· Acreditació de discapacitat reconeguda i qualificada legalment d'un grau igual o superior al 33 %, si s'escau.
Termini i lloc de presentació de la sol·licitud: 6 de maig de 2019 a registre de l'INEFC.
Poden demanar un màxim de 3 places, per ordre de prioritat, l'alumnat que compleixin els requisits següents:
· L'estudiant haurà de tenir superat, com a mínim, 60 crèdits.
· Formalitzar la matrícula a la UB per al curs 2019-20.
· No tenir una mobilitat concedida per al mateix període.
Poden demanar un màxim de 3 places, per ordre de prioritat, aquells alumnes que compleixin els requisits següents:
· Presentar el resguard del títol abans de l'inici de la mobilitat.
· No tenir una mobilitat concedida pel mateix període.
En la selecció de les persones beneficiàries i la priorització de les places de mobilitat Erasmus+ Pràctiques es valoren:
· Criteri 2: nivell de coneixement d'idiomes suficient.
· Criteri 4: Carta de motivació.
La sol·licitud d'aquest document implica el pagament de la taxa, fixada pel Decret 64/2020, de 30 de juny, pel qual es fixen els preus dels serveis acadèmics a les universitats públiques de Catalunya i a la Universitat Oberta de Catalunya per al curs 2020-2021, de 27,27€.
En cas que se sol·liciti en més d'un idioma, només caldrà que es realitzi un únic pagament de la taxa associada.
Per obtenir el certificat cal que ompliu el següent formulari i feu el pagament al número de compte següent: ES47 2100 3000 15 2201538797 (indicant com concepte de la transacció: "Nom i cognoms – CERTIFICAT ACADÈMIC") i adjunteu el resguard a la pestanya del formulari "Resguard de pagament".
Enviar un correu electrònic a l'adreça següent: [EMAIL]
D'acord amb el Reglament 2016/679 del Parlament Europeu i del Consell, de 27 d'abril de 2016 relatiu a la protecció de dades de caràcter personal i a la lliure circulació d'aquests, les dades seran tractades en un tractament denominat " Gestió d'expedients acadèmics del INEFC ".
Vegeu la informació bàsica de protecció de dades al peu d'aquest formulari.
Informació bàsica de protecció de dades
Identificació del tractament: Gestió d'Expedients Acadèmics del INEFC
Responsable del tractament: Institut Nacional d'Educació Física de Catalunya.
Contacte del Delegat de protecció de dades: [EMAIL].
Finalitat del tractament: El control i el seguiment dels expedients acadèmics de l'alumnat i del professorat; i assegurar la comunicació institucional acadèmica a tot l'alumnat i el professorat.
Durant quant temps conservarem les dades: Conservarem les dades personals durant el temps necessari per complir amb la finalitat per la qual es van recollir.
Una vegada transcorregut aquest termini, d'acord amb la normativa vigent en matèria de gestió documental i arxiu, conservarem les dades de forma indefinida mentre no existeixi la taula d'accés, avaluació i elecció de la sèrie o sèries documentals que contenen aquestes dades.
Poden obtenir més informació en relació a la normativa relativa a la conservació de dades en aquest enllaç.
Legitimació: el consentiment de la persona interessada o bé en missió realitzada en interès públic d'acord amb el Reglament General de Protecció de Dades.
En cas que el consentiment sigui la base legal del tractament, la persona interessada pot retirar el consentiment a qualsevol moment.
A quins destinataris comunicarem les dades: Es comunicaran als encarregats de tractament que proveeixen els serveis TIC per compte del responsable del tractament.
Drets de les persones interessades: Poden trobar la informació relativa als drets de les persones interessades i com exercir-los en aquest enllaç.
Quines vies de reclamació hi ha: Tenen dret a presentar una reclamació davant l'autoritat de protecció de dades del seu lloc de residència habitual, lloc de treball o on s'hagi produït l'incompliment de la normativa.
Si aquesta autoritat és el APDCAT poden fer-ho mitjançant la seva seu electrònica.
La figura de l'Estudiant col·laborador/a en recerca (ECR) del centre de Barcelona és un mitjà de formació que l'INEFC posa a disposició dels seus estudiants de grau, màsters i doctorat.
La condició d'ECR té com a finalitat principal la continuació de la formació acadèmica i científica mitjançant la participació en projectes i activitats de recerca amb el personal docent i investigador (PDI) de l'INEFC.
Els i les ECR podran col·laborar en les tasques pròpies derivades d'una recerca científica: documentació, treball de camp, anàlisi de dades, divulgació i difusió dels resultats, així com assistència i participació en jornades, seminaris o reunions científiques que organitzin l'INEFC de Barcelona i els grups de recerca.
Presentació de sol·licituds per accedir a la borsa d'estudiant col·laborador/a d'esdeveniments (ECE).
La figura d'estudiant col·laborador/a d'esdeveniments, ECE, del Centre de Barcelona és un mitjà de formació que l'INEFC-Barcelona posa a disposició dels seus estudiants de grau i màsters.
La participació com a ECE té com a finalitat principal la seva formació acadèmica i professional mitjançant la col·laboració en activitats institucionals de l'INEFC.
Entre les tasques que aquests poden assumir queden expressament excloses totes les activitats docents.
Amb caràcter general, els ECE no reben cap remuneració ni salari de l'INEFC.
Els ECE podran participar en tasques d'organització (planificació, logística, comunicació, animació), desenvolupament i avaluació d'esdeveniments institucionals organitzats per l'INEFC-Barcelona, l'Organisme Autònom o altres institucions en les quals participi el propi centre com a col·laborador institucional.
Tota la documentació requerida es presentarà a l'àrea de Relacions Externes i Publicacions de l'INEFC a partir de la data de la publicació de la convocatòria i fins a nou avís.
Consulteu la Convocatòria d'ECE de l'INEFC Barcelona.
Empleneu el Full de Compromís de l'ECE de l'INEFC Barcelona.
Envieu un correu electrònic a [EMAIL] L'assumpte del missatge ha de ser: Presentació de sol·licitud per a la Borsa de col·laboradors.
Hi heu d'adjuntar la documentació següent:
L'àrea de Relacions Externes i Publicacions es posarà en contacte amb les i els aspirants per comunicar-los si han estat admesos a la borsa d'ECE en un període màxim de 10 dies hàbils.
Durant aquest període, també es podrà reclamar documentació a aquells candidats i candidates que no hagin emplenat correctament la sol·licitud.
L'estudiant seleccionat/da podrà renunciar a la seva incorporació a la borsa dins del termini de 10 dies hàbils a partir de la publicació de la llista d'admesos, mitjançant un correu electrònic adreçat a Relacions Externes i Publicacions [EMAIL]
Trencar el tabú al voltant de l'homosexualitat i l'esport és l'objectiu del IV Workshop Internacional "La igualtat en joc: LGTBI, educació física i esport", que tindrà lloc el proper dissabte 16 de novembre entre les 8.30 h i les 13.30 h. a l'INEFC de Barcelona.
Al llarg de la jornada es presentaran els resultats dels primers estudis realitzats a Espanya i a Europa sobre la situació del col·lectiu LGTBI en l'àmbit de l'educació física i l'esport.
Així mateix, s'aportaran estratègies sobre com generar espais més inclusius i segurs per al col·lectiu en els nostres clubs, instal·lacions esportives, entitats, etc.
L'augment del coneixement sobre les experiències LGTBI en educació física i esport, i fer-les visibles, pot ajudar a trencar la discriminació, l'heteronormativitat i la LGTBIfòbia que dominen en aquests contextos.
La visibilitat dels aspectes negatius i positius, així com referents del col·lectiu homosexual disponibles també poden contribuir a augmentar la consciència necessària per promoure les estratègies inclusives en educació física i esport.
Al Workshop participaran investigadores i investigadors pioners i de referència a nivell internacional, com: la Dra.
8:30 - 9:00 Recollida de documentació
9:00 – 9:30 Inauguració i presentació
9:30 - 10:30 Les experiències de les persones LGTBI en l'esport
10:30 - 11:30 Esportistes del S.XXI: atletes d'esports d'equip i masculinitat inclusiva
12:00 - 13:00 Creació de cultures organitzatives que afavoreixin entorns de treball inclusius en l'esport
Organitzen: INEFC Barcelona, Grup d'Investigació Social i Educativa de l'Activitat Física i l'Esport (GISEAFE) i Red "LGTBI, Educació Física i Esport"
Comitè organitzador i científic: Dra.
Col·laboren: Ministerio de Cultura y Deporte, Consell Català de l'Esport de la Generalitat de Catalunya, Ajuntament de Barcelona, Diputació de Barcelona, amb la col·laboració el Col·legi de Professionals de l'Activitat Física i l'Esport de Catalunya (COPLEFC).
Aquest projecte pretén tenir en compte les múltiples activitats i iniciatives ja existents al centre i vertebrar-les, de manera que tothom es pugui sentir recolzat per la institució i compartir la visió d'un INEFC de Barcelona compromès amb el seu entorn i en la configuració d'una societat més justa i lliure.
Considerant el bagatge previ i la diversitat que ens caracteritza, així com les necessitats i inquietuds dels grups d'interès, els 8 àmbits d'actuació establerts inicialment són: Cohesió social, solidaritat i cooperació; Comunitat INEFC; Cultura; Igualtat i gènere; Inclusió; Salut; i Sostenibilitat.
A la següent taula, es recullen algunes de les iniciatives ja existents que s'inclouen dins de cada àmbit:
*No es tracta d'un recull exhaustiu, ja que un dels primers aspectes a abordar serà recopilar totes les iniciatives.
Aquest àmbits s'abordaran des de 4 Eixos d'actuació:
Eix 2: Recerca i Innovació Responsables (RRI)
Eix 3: Transferència i acció social
L'Institut Nacional d'Educació de Catalunya considera la qualitat com un factor estratègic per aconseguir que els titulats adquireixin les competències (coneixements, habilitats i actituds) corresponents als estudis cursats, per obtenir resultats d'excel·lència en l'activitat de recerca i per assolir una gestió guiada pels criteris d'eficàcia i eficiència.
En aquest apartat trobeu publicada la informació relativa al resultat de les avaluacions de la gestió de la qualitat dels campus INEFC Barcelona i INEFC Lleida, resultant dels corresponents informes d'avaluació, auditories, enquestes o altres informes.
L'INEFC publica tots els seus convenis al Registre de convenis de col·laboració i cooperació que publicita els convenis i acords subscrits per la Generalitat de Catalunya amb l'Estat, altres comunitats autònomes, òrgans constitucionals o estatutaris, ens públics d'altres estats o organismes internacionals, administracions locals, universitats públiques, col·legis professionals o corporacions de dret públic, i persones físiques o jurídiques privades i els encàrrecs de gestió subscrits per la Generalitat de Catalunya.
La carta de serveis d'INEFC, que estableix la Llei 19/2014, del 29 de desembre, de transparència, accés a la informació pública i bon govern i la Llei 26/2010, del 3 d'agost, de règim jurídic i de procediment de les administracions públiques de Catalunya, modificada per la Llei 16/2015, de 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, està pendent d'elaboració.
D'acord amb el Decret 103/2014, de 22 de juliol, de reestructuració de l'Institut Nacional d'Educació Física de Catalunya; la Resolució VCP/232/2007, de 16 de gener, per la qual es dona publicitat al Reglament de règim interior de l'Institut Nacional d'Educació Física de Catalunya, i la Llei 11/1984, de 5 de març, de creació de l'organisme autònom Institut Nacional d'Educació Física de Catalunya, l'INEFC s'estructura de la manera següent:
El Consell Rector és l'òrgan de govern amb les facultats més àmplies d'actuació, gestió i representació de l'Institut.
El director/a de l'INEFC és nomenat pel Govern de la Generalitat de Catalunya, a proposta del Consell Rector un cop consultat prèviament el Claustre.
Assumeix la direcció acadèmica i administrativa de l'INEFC, la qual pot delegar en els càrrecs directius dels centres.
El/la gerent de l'INEFC és nomenat pel titular del Departament al qual figura adscrit, a proposta del Consell Rector i escoltat el director/a de l'INEFC.
D'acord amb la Llei 11/1984, té les funcions de gestió i l'administració general de l'INEFC per delegació del director/a.
De la Direcció de l'INEFC i la Gerència depenen:
Servei de Gestió Administrativa i Econòmica
Correspon al Servei de Gestió Administrativa i Econòmica, entre altres, administrar i gestionar els recursos humans, la gestió econòmica, de contractació i àmbit jurídic de l'INEFC.
Servei de Gestió Acadèmica i Règim Interior
Correspon al Servei de Gestió Acadèmica i Règim Interior, entre altres, coordinar l'organització administrativa dels centres docents de Barcelona i Lleida i dels òrgans directius docents corresponents.
L'INEFC Barcelona i l'INEFC Lleida tenen al capdavant el/la director/a de centre, que és nomenat pel/per la director/a de l'INEF Catalunya, d'entre el personal docent fix de plantilla de cada centre, un cop escoltada la proposta de la Junta de Centre.
Entre les seves funcions té l'organització i direcció de l'activitat acadèmica del centre.
Al capdavant de cada projecte institucional hi ha un coordinador nomenat pel/per la director/a de l'INEFC, que es responsabilitzarà de l'execució del projecte encomanat.
La cineantropometria és la ciència que estudia la relació entre l'estructura i la funció humana (Ross, 1978).
La cineantropometria està al servei de la societat com a ciència des de l'any 1978, quan va ser reconeguda com a tal per part de la UNESCO.
Estudia la mida, la forma, la proporció, la composició, la maduració i les principals funcions de l'ésser humà.
El seu propòsit és ajudar-nos en el coneixement del moviment humà, en el context del creixement, l'activitat física, l'exercici físic i la nutrició (Ross et al., 1980).
A nivell estatal, la referència és la del " Grupo Español de Cineantropometria " (GREC), dependent aquest de l'estructura de la " Sociedad Española de Medicina del Deporte ".
El 20 de Juliol de 1986, en el " Jordanhill College of Education " de Glasgow (Escòcia), trenta-quatre delegats internacionals van acordar la creació d'una organització de persones individuals compromeses, a través de la seva tasca científica i professional, al desenvolupament de la cineantropometria.
Es va consensuar promocionar una xarxa internacional d'individus que transcendís qualsevol límit geogràfic, polític o social, i que permetés conjuminar diferents disciplines professionals per tal d'establir una àrea dinàmica de labor científica relacionada amb la cineantropometria.
En aquest sentit, es va decidir la unió de la ISAK al Consell Internacional de les Ciències de l'Esport i l'Educació Física (ICSSPE) en forma de comitè oficial.
La reunió va adoptar una constitució que especificava un Consell Executiu de 9 membres.
La ISAK és, per tant, el producte del Grup de Treball Internacional en Cineantropometria (una divisió del comitè d'investigació de l'ICSSPE).
Aquest grup va ser fundat al Brasil, al congrés de la FIMS de 1978.
El grup es va centrar en la promoció i actualització de la recerca en cineantropometria.
Els seus esforços van conduir a l'establiment de tres congressos internacionals de cineantropometria i a la inclusió de seccions especialitzades en altres esdeveniments, com el congrés científic dels JJOO de l'any 1984.
Donada la seva progresió i ràpid desenvolupament, es va decidir evolucionar des de l'exclusivitat d'un petit comitè, a l'obertura d'una nova organització que serviria més directament a tot aquell que estigui interessat en la cineantropometria: la ISAK.
Michael Marfell-Jones (Nova Zelanda) és el president de la ISAK i el professor Dr.
La Seu social d'aquesta societat està ubicada a Múrcia, dintre de l'estructura i suport de la Universitat Catòlica San Antonio de Múrcia (UCAM).
Cada dos anys, la ISAK organitza la seva Conferència Mundial, que possibilita una trobada entre científics, professionals, i els seus propis òrgans de govern.
En base a aquesta conferència, s'analitza la trajectòria en els darrers anys, i es consensua i s'estipulen les noves directrius de present i futur de la societat.
La darrera conferència es va realitzar l'any 2016 a Mérida (Mèxic).